1983-tól 1986-ig az Arrows pilótája volt, legjobb eredményét, egy második helyezést az 1985-ös San Marinó-i Nagydíjon érte el. 1987-ben a Benettonhoz igazolt. Egy évre rá ötször is harmadik lett, így összetettben a negyedik helyet érte el. 1989-ben már a Williams színeiben két győzelmet aratott, mindkétszer esőben. Bár 1990-ben Ayrton Senna támadásait visszaverte, és újabb futamot tudott nyerni, a Williams nem újította meg vele a szerződést. 1991-ben és 1992-ben a Ligier-nél, 1993-ban a Jordan-nél versenyzett.